《赠楼尉》
宋代·喻良能

谁识尊前戏彩身，须髯如棘鬓如银。
久为朝士空餐甚，又见秋声满耳新。
元亮只思三迳乐，子云何事九衢尘。
襟期兰契如君少，未可匆匆动去轮。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。